830.100 - Lescha davart l'assicuranza d'edifizis dal chantun Grischun (lescha davart l'assicuranza d'edifizis, LAE)    830.100   Lescha davart l'assicuranza d'edifizis dal chantun  Grischun (lescha davart l'assicuranza d'edifizis, LAE)  dals 15-06-2010 (versiun dals 01-10-2022)  Il cussegl grond dal chantun Grischun1),  sa basond sin ils art. 31 ed 85 al. 4 da la constituziun chantunala2), suenter avair gì invista da la missiva da la regenza dals 2 da mars 20103),  concluda:  1. Disposiziuns generalas  Art.  1 Assicuranza d'edifizis dal Grischun 1 La  "assicuranza  d'edifizis  dal  Grischun"  (assicuranza  d'edifizis)  è  in  institut  autonom da dretg public cun sedia a Cuira.  Art.  2 Intent ed incumbensas 1 Ils edifizis situads en il chantun duain esser assicurads en moda cumplessiva e per   ina premia uschè favuraivla sco pussaivel cunter donns da fieu e donns elementars  sco er cunter ulteriurs privels menziunads en questa lescha. 2 La  prestaziun  d'assicuranza  duai  bastar  per  reparar  u  per  reconstruir  in  edifizi  suenter in cas da donn. 3 Ultra  da  l'activitad  d'assicuranza  ademplescha  l'assicuranza  d'edifizis  las  incumbensas ch'èn vegnidas surdadas ad ella tras la lescha per la prevenziun e per il  cumbat da donns da fieu e da donns elementars.  1) PCG 2009/2010, 834 2) DG 110.100 3) pagina 471  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   830.100    Art.  3 Obligatori e monopol 1 Edifizis en il chantun tenor l'artitgel 13 èn assicurads tar l'assicuranza d'edifizis   cunter ils privels ch'èn assicurads tenor questa lescha. Els na dastgan betg vegnir   assicurads cunter quels en in auter lieu. *  2. Organisaziun  Art.  4 Surveglianza 1 La regenza è spezialmain cumpetenta per: a) * eleger las commembras ed ils commembers da la cumissiun administrativa sco   er designar il presidi ed il vicepresidi; b) eleger il post da revisiun; c) fixar sin dumonda da la cumissiun administrativa las premias e la taxa da   prevenziun  da  las  persunas  assicuradas  a  favur  dals  custs  da  l'assicuranza  d'edifizis per mesiras per prevegnir e per cumbatter donns;  d) determinar ils princips dal rendaquint; e) approvar il rapport annual ed il quint annual; f) approvar l'indemnisaziun da la cumissiun administrativa. 2 Il  rapport  annual ed il  quint annual  ston vegnir  suttamess al  cussegl  grond per  laschar prender enconuschientscha.  Art.  5 Organs 1 Ils organs da l'assicuranza d'edifizis èn: a) la cumissiun administrativa; b) la direcziun; c) il post da revisiun.  Art.  6 Cumissiun administrativa 1 La cumissiun administrativa  sa  cumpona  d'ina  presidenta  u  d'in  president  e  da  quatter fin sis ulteriuras commembras ed ulteriurs commembers. 2 Ella s'occupa spezialmain da las suandantas fatschentas: a) orientaziun strategica da l'assicuranza d'edifizis; b) elecziun da la directura u dal directur, da la substituziun e da la persuna che   maina la partiziun; c) surveglianza da la gestiun da la direcziun; d) approvaziun dal preventiv e deliberaziun dal rapport annual e dal quint annual   per mauns da la regenza; e) relasch  da  directivas  per  constituir  retenziuns  tecnicas  d'assicuranza  e   retenziuns per ristgas d'investiziun; f) relasch  da  directivas  davart  las  finamiras  ed  ils  princips  sco  er  davart  la   procedura per constituir las retenziuns e las reservas;  2       830.100   g) relasch da disposiziuns cumplementaras tar la lescha dal persunal; h) relasch  da  disposiziuns  cumplementaras  davart  l'organisaziun  e  davart  la   gestiun da l'assicuranza d'edifizis; i) relasch da disposiziuns cumplementaras tar l'ordinaziun tar la lescha davart   l'assicuranza d'edifizis.  Art.  6a * Perioda d'uffizi e temp d'uffizi 1 La  perioda  d'uffizi  da  las  commembras  e  dals  commembers  da  la  cumissiun   administrativa importa 4 onns. Las commembras ed ils commembers èn reelegibels. 2 Il temp d'uffizi importa maximalmain 12 onns, en cas excepziunals motivads 16  onns. 3 La  regenza  po  revocar  da  tut  temp  ina  commembra  u  in  commember  da  la  cumissiun administrativa, sche motivs impurtants èn avant maun.  Art.  7 Direcziun 1 La direcziun maina las fatschentas currentas ed exequescha ils conclus dals organs   surordinads. 2 Ella represchenta l'assicuranza d'edifizis vers anora ed è responsabla per tut  las   fatschentas che n'èn betg vegnidas surdadas ad in auter organ.  Art.  8 Post da revisiun 1 Il post da revisiun po sa cumponer d'ina u da pliras persunas ubain d'ina persuna  giuridica. 2 El  controllescha,  sche  la  contabilitad  e  sch'il  quint  annual  correspundan  a  las  pretensiuns legalas, e fa in rapport a la cumissiun administrativa ed a la regenza.  Art.  8a * Recusaziun 1 Ina commembra u in commember d'in organ da l'assicuranza d'edifizis sto prender  recusaziun, sch'ella u el para dad esser implitgà sin basa da las circumstanzas. 2 Davart dumondas da recusaziun decida l'organ cun exclusiun da la commembra u  dal commember respectiv.  Art.  9 Responsabladad 1 Il chantun na stat betg bun per obligaziuns da l'assicuranza d'edifizis.   3     830.100    3. Privels assicurads  Art.  10 Privels assicurads 1. assicuranza cunter fieu  1 Ils edifizis èn assicurads cunter donns che vegnan chaschunads: a) da fieu, da fim u da chalur; b) d'in culp da chametg; c) d'ina explosiun; d) d'eromobils, da martganzia aviatica e d'auters objects sgulants che crodan giu,    nun che terzas persunas stoppian star bunas per il donn; en quest cas vegnan  ils dretgs da las persunas donnegiadas fatgs valair da l'assicuranza d'edifizis   sin agens custs.  2 Betg assicurads n'èn donns: a) che resultan, sch'ils edifizis assicurads u sche parts da tals vegnan utilisads   confurm a l'intent u vegnan isads; b) da ruttadiras tras forzas centrifugalas e d'auters effects da manaschi mecanics; c) da siglientadas per ils quals ina terza persuna sto star buna.  Art.  11 2. assicuranza cunter donns elementars 1 Ils edifizis èn assicurads cunter donns che vegnan chaschunads: a) d'orcans; b) da tempestas; c) d'auas grondas e d'inundaziuns; d) da lavinas; e) dal squitsch da la naiv; f) * da crudada da crappa, da sbuvaditschs, da sbassaments dal terren e da bovas. 2 Betg assicurads n'èn donns: a) che  na  pon  betg  vegnir  attribuids  ad  ina  influenza  d'ina  vehemenza   extraordinaria u ad ina influenza cuntinuanta; b) ch'èn  stads  previsibels  e  che  avessan  pudì  vegnir  impedids,  sch'i  fissan   vegnidas prendidas a temp mesiras pretendiblas. 3 La  regenza  vegn  autorisada  da  designar  donns,  che  resultan  d'ina  influenza  cuntinuanta tenor l'alinea 2 litera a, sco assicurads, sch'ils criteris renconuschids en  general per surpigliar il donn èn ademplids e sch'il cas da donn è reassicurà. *  Art.  12 Privels exclus 1 Exclus  da  la  garanzia  da  l'assicuranza  èn  donns  vi  d'edifizis  che  vegnan  chaschunads directamain u indirectamain: a) da mesiras u d'exercizis da l'armada u da la protecziun civila; b) d'inquietezzas internas u d'eveniments da guerra; c) da terratrembels; d) da meteors;  4       830.100   e) da midadas da la structura nucleara; f) d'aua or d'implants d'accumulaziun. 2 La  regenza  po  autorisar  l'assicuranza  d'edifizis  da  far  contracts  u  cunvegnas  interchantunalas  ubain  da  prender  autras  mesiras  adattadas  che  pussibiliteschan  d'integrar  –  cunter  ina  premia  adequata  –  donns  che  vegnan  chaschunads  d'eveniments tenor l'alinea 1, dal tuttafatg u per part en la garanzia da l'assicuranza.  4. Object e dimensiun da l'assicuranza  Art.  13 Edifizis assicurads 1 Edifizis en il senn da questa lescha èn construcziuns ch'èn vegnidas concepidas per  lunga durada tenor las reglas da l'art da construir, ch'èn francadas en il terren, che   han in tetg e ch'èn adattadas da dar albiert e susta ad umans, ad animals ed a rauba. * 2 La  regenza  determinescha,  tge  parts  da  l'edifizi  e  tge  indrizs  da  l'edifizi  ch'èn  assicurads cun l'edifizi. 3 Betg assicurads n'èn: a) * … b) edifizis che na cuntanschan betg la valur minimala ch'è vegnida fixada da la    regenza.  Art.  14 Cunvegnas 1 … * 2 Per mintga edifizi pon las persunas assicuradas fixar cun l'assicuranza d'edifizis ina  resalva  persunala  da  maximalmain  2  pertschient  da  la  valur  da  l'edifizi,  maximalmain dentant fin ad in import che vegn fixà da la  regenza,  inclusiv ina  reducziun da la premia. Exceptadas èn assicuranzas per il temp da construcziun. 3 L'assicuranza  d'edifizis  po  ultra  da  quai  assicurar  ils  custs  da  las  acziuns  dals  pumpiers da las vischnancas e surpigliar ina quota da fin in terz da la premia totala. 4 … *  Art.  15 Mesiras en cas d'ina periclitaziun extraordinaria 1 … *  Art.  16 Exclusiun da l'assicuranza 1 Edifizis e parts d'edifizis ch'èn periclitads spezialmain pervia da lur lieu, pervia da  lur  construcziun,  pervia  da  lur  stadi  architectonic  u  pervia  da  la  moda  da  lur  utilisaziun pon vegnir exclus da la garanzia da l'assicuranza, e quai dal tuttafatg u  per singuls privels, uschè ditg che la periclitaziun è avant maun.   5     830.100    2 Sch'i  na  po  betg  vegnir  pretendì  ch'ina  periclitaziun  extraordinaria  vegnia  eliminada,  assicurescha l'assicuranza d'edifizis  l'edifizi  per tariffas da premias pli  autas. 3 Sche la valur actuala d'in edifizi è sa reducì a 30 pertschient da la valur da nov u a  pli pauc, vegn el exclus da singuls privels da donns elementars. 4 En  cas  d'ina  exclusiun  cumpletta  u  parziala  restan  ils  dretgs  da  las  credituras   ipotecaras  e  dals  crediturs  ipotecars  tenor  l'artitgel  43  mantegnids  durant  maximalmain 1 onn dapi l'exclusiun. 5 L'exclusiun d'in edifizi da la garanzia tras l'assicuranza e la readmissiun d'in edifizi  a  la  garanzia tras l'assicuranza ston vegnir  communitgadas a  la  proprietaria u al  proprietari sco er a las credituras ed als crediturs ipotecars a maun d'ina disposiziun.   Sa  basond sin  la  disposiziun  cun  vigur  legala  sto  l'exclusiun  concernent  il  bain  immobigliar  pertutgà  vegnir  menziunada  en  il  register  funsil.  En  cas  d'ina  readmissiun sto vegnir stizzada la menziun. *  5. Relaziun d'assicuranza  Art.  17 Cumenzament e fin da l'assicuranza 1 Edifizis novs, construcziuns annexas, construcziuns d'engrondiment e midadas da  construcziun considerablas d'edifizis ch'èn assicurads tar l'assicuranza d'edifizis sco  er  renovaziuns essenzialas da tals  edifizis èn assicurads per ina valur creschenta   tenor il progress da las lavurs da construcziun, e quai a partir dal mument che las  lavurs da construcziun han cumenzà, suenter che la permissiun da construcziun è  vegnida dada. Las vischnancas orienteschan immediatamain l'assicuranza d'edifizis,   sch'ellas  han  dà  ina  permissiun  da  construcziun,  e  l'uffizi  per  la  valitaziun  d'immobiglias, sch'ellas han fatg la collaudaziun. * 2 Edifizis che na suttastattan betg a l'obligaziun da dumandar ina permissiun u ch'èn  vegnids  construids  senza  permissiun  da  construcziun  èn  assicurads  a  partir  dal  mument che l'assicuranza d'edifizis dat il consentiment a la garanzia u a partir dal   mument che quests edifizis èn vegnids annunziads per la valitaziun uffiziala. * 3 L'assicuranza extingua cun la demoliziun da l'edifizi u suenter in donn total. 4 Sche la valur da l'edifizi è sa reducida essenzialmain suenter la valitaziun uffiziala  pervia d'in donn parzial, vegn la valur d'assicuranza reducida proporziunalmain. *  Art.  18 Valur d'assicuranza 1. valur da nov, valur actuala, valur da demoliziun e summa  d'assicuranza fixa  1 Ils edifizis èn assicurads per la valur da nov. La valur da nov correspunda als custs  ch'èn necessaris per construir in edifizi da medem gener, da la medema grondezza e  dal medem standard.  6       830.100   2 Sche la valur actuala d'in edifizi è sa reducida per passa la mesadad da la valur da   nov, vegn l'edifizi assicurà per la valur actuala. La valur actuala correspunda a la   valur da nov, main la svalitaziun da vegliadetgna tecnica ch'è vegnida chaschunada  da la vegliadetgna, da l'isada, da l'influenza da l'aura, dals donns da construcziun, da  mancanzas da construcziun u per auters motivs. 3 Edifizis che duain vegnir demolids u edifizis che na pon betg pli vegnir duvrads,   perquai ch'els van en decadenza, vegnan assicurads per la valur da demoliziun. La   valur da demoliziun correspunda a la valur da vendita dal material da construcziun,  uschenavant che quel surpassa ils custs da la demoliziun. 4 Per motivs impurtants po l'assicuranza d'edifizis excluder in edifizi da l'assicuranza  da  la  valur  da  nov  e  l'assicurar  per  la  valur  actuala  u  concluder  ina  summa  d'assicuranza fixa cun la proprietaria u cun il proprietari.  Art.  19 2. eruida 1 Per  incumbensa  da  l'assicuranza  d'edifizis  eruescha  l'uffizi  per  la  valitaziun  d'immobiglias las datas ch'èn relevantas per l'assicuranza. * 2 L'assicuranza d'edifizis indemnisescha l'uffizi per la valitaziun d'immobiglias per il  transferiment da las datas tenor tariffas che sa drizzan tenor la prestaziun. * 3 … * 4 En cas da construcziuns annexas, da midadas, da renovaziuns e d'engrondiments  d'edifizis  che augmentan la  valur po la valur  d'assicuranza vegnir fixada da nov  senza valitaziun uffiziala: * a) sch'ils custs na surpassan betg in import che vegn fixà da la regenza; b) sch'ils custs na surpassan betg ina procentuala che vegn fixada da la regenza   sin  la  valur  da  nov  da  l'ultima  valitaziun  uffiziala,  maximalmain  però  in  import che vegn fixà da la regenza.  Art.  20 3. indexaziun 1 Las  valurs  d'assicuranza  vegnan  adattadas  annualmain  al  svilup  dals  custs  da   construcziun, e quai senza far ina valitaziun uffiziala. * 2 Exclusas da l'indexaziun èn summas d'assicuranza fixas concludidas sco er valurs  da demoliziun.  Art.  21 Transmissiun da datas 1 Las  vischnancas,  ils  uffizis  dal  register  funsil  sco  er  ils  uffizis  chantunals  èn  obligads da metter a disposiziun gratuitamain a l'assicuranza d'edifizis quellas datas  da persunas, da bains immobigliars e da mesiraziun concernent ils edifizis che quella  dovra per ademplir sias incumbensas. 2 L'assicuranza  d'edifizis  communitgescha  gratuitamain  a  las  vischnancas  ed  als  uffizis dal register funsil sco er als uffizis chantunals las datas che quellas e che  quels dovran per ademplir lur incumbensas.   7     830.100    3 L'assicuranza d'edifizis renda accessiblas a l'uffizi per la valitaziun d'immobiglias  ed als posts ch'èn menziunads en l'alinea 2 las datas che quels dovran per ademplir  lur incarica, e quai cun agid da la procedura d'invista. *  Art.  22 Obligaziuns da las persunas assicuradas 1 … * 2 Las persunas assicuradas ston prender las mesiras che pon vegnir pretendidas dad  ellas per evitar donns respectivamain ston observar las mesiras preventivas che pon  vegnir pretendidas dad ellas. *  5a. Prevenziun cunter donns elementars *  Art.  22a * Mesiras da prevenziun 1 En  cas  d'edifizis  novs,  d'engrondiments,  da  renovaziuns  totalas  e  da  donns  considerabels  po  l'assicuranza  d'edifizis  pretender  ch'ils  edifizis  correspundents  vegnian protegids cun mesiras proporziunalas cunter privels da donns elementars  probabels.  Art.  22b * Contribuziuns 1 Per  reducir  la  ristga  da  donns  elementars  po  l'assicuranza  d'edifizis  pajar  contribuziuns  unicas  fin  a  40  pertschient  dals  custs  imputabels  da  mesiras  da  prevenziun facultativas vi d'edifizis existents e vi da lur conturns directs, sche: a) i na sa tracta betg d'engrondiments; b) ils edifizis n'èn betg situads en la zona da privel cotschna; c) la  situaziun  da  privel  per  il  bain  immobigliar  vischin  na  vegn  betg   augmentada. 2 Contribuziuns pon vegnir concedidas per mesiras da la protecziun d'objects singuls  sco er da plirs edifizis (protecziun d'edifizis coordinada). Mesiras da la protecziun  d'edifizis  coordinada  ston  garantir  ina  protecziun  ch'è  equivalenta  a  las  mesiras  singulas che duain vegnir remplazzadas.  6. Finanziaziun  Art.  23 Princip 1 L'assicuranza d'edifizis sa procura ils meds finanzials necessaris tras premias e tras  taxas  da  prevenziun  da  las  persunas  assicuradas  e  garantescha  sia  capacitad   finanziala a lunga vista tras retenziuns, tras reservas e tras ina reassicuranza. 2 Ils meds finanzials da l'assicuranza d'edifizis dastgan vegnir duvrads unicamain per  ademplir ses intent.  8       830.100   Art.  24 Premias e taxas da prevenziun 1. princips da calculaziun  1 La regenza fixescha las premias e las taxas da prevenziun tenor princips tecnics  d'assicuranza, resguardond la solidaritad tranter las persunas assicuradas. 2 Las entradas da premias e las taxas da prevenziun ston bastar per: a) indemnisar ils donns; b) cuvrir las expensas da manaschi inclusiv las amortisaziuns e las retenziuns   necessarias; c) finanziar ils custs da las mesiras per prevegnir e per cumbatter donns; d) constituir reservas tenor l'artitgel 30. 3 Sche l'andament da las fatschentas è bun, po la regenza conceder rabats sin las   premias.  Art.  25 2. premias parzialas 1 Sche la valur d'assicuranza d'in edifizi u sche la tariffa da premia sa mida ubain  sche la relaziun d'assicuranza exista mo durant ina part da l'onn, ston la premia e la  taxa da prevenziun vegnir pajadas proporziunalmain. 2 En cas da donn ston la premia e la taxa da prevenziun vegnir pajadas per l'entir onn   current.  Art.  26 3. premias en cas d'ina exclusiun 1 Sch'in edifizi na vegn per part betg assicurà ubain sch'el vegn exclus per part u dal   tuttafatg da l'assicuranza, sto tuttina vegnir pajada l'entira premia. 2 En cas d'ina exclusiun cumpletta da l'assicuranza sto vegnir pajada l'entira premia e   la taxa da prevenziun anc per 1 onn a partir da l'exclusiun, sch'igl èn avant maun  debits ipotecars.  Art.  26a * 3a. debitura u debitur da la premia 1 Il quint da premias sto vegnir pajà da quella persuna ch'è proprietaria da l'edifizi il   mument da la facturaziun. 2 En cas da proprietad en condomini è la cuminanza da proprietarias e proprietaris en  condomini debitura da la premia. 3 La premia da l'assicuranza per il temp da construcziun vegn debitada da quella   persuna ch'è proprietaria da l'edifizi il mument da la valitaziun uffiziala.  Art.  27 4. garanzia da las premias 1 Ils  quints  da premias legalmain valaivels  (premia e  taxa da prevenziun)  han il   medem status giuridic sco ina sentenzia executabla en il senn da la lescha federala  davart la scussiun ed il concurs. * 2 Per las premias e per las taxas da prevenziun exista in dretg da pegn legal vi dal  bain immobigliar en il senn da la lescha introductiva tar il cudesch civil svizzer.   9     830.100    3 L'acquistadra u l'acquistader d'in edifizi stat bun vers l'assicuranza d'edifizis per las   premias  e  per  las  taxas  da  prevenziun  che  ston  anc  vegnir  pajadas,  e  quai  solidaricamain cun l'alienadra u cun l'alienader.  Art.  28 5. surannaziun 1 Premias e  taxas da prevenziun che l'assicuranza d'edifizis  n'ha betg survegnì  u  ch'ella ha incassà nungiustifitgadamain po ella pretender posteriuramain ubain sto  ella pajar enavos per l'onn current e per ils 5 onns che precedan l'onn current. 2 La surannaziun cumenza a currer cun la communicaziun davart il cumenzament da  las lavurs da construcziun u cun la nova valitaziun uffiziala. *  Art.  29 Retenziuns 1 L'assicuranza  d'edifizis  constituescha  retenziuns  per  sia  activitad  tecnica  d'assicuranza e per ils meds finanzials investids constituescha ella retenziuns per  ristgas d'investiziun.  Art.  30 Reservas 1 L'assicuranza  d'edifizis  constituescha  in  fond  da  reservas,  fin  che  quel  ha  cuntanschì 5 promils dal chapital assicurà. 2 Per investiziuns da chapital n'è ella betg suttamessa a las acquisiziuns publicas. *  Art.  31 Reassicuranza 1 L'assicuranza  d'edifizis  fa  contracts  da  reassicuranza  che  garanteschan  ina  cumpensaziun suffizienta da las ristgas. 2 Ella po sa participar ad instituziuns correspundentas ed a cuminanzas da ristgas en  cas da catastrofas.  Art.  32 Rapport 1 En  l'agiunta  dal  quint  annual  infurmescha  l'assicuranza  d'edifizis  davart  las  retenziuns tecnicas d'assicuranza, davart las retenziuns per las ristgas d'investiziun,   davart las reservas e davart las reassicuranzas.  7. Cas da donn  Art.  33 Obligaziuns da las persunas donnegiadas 1 Donns  ston  vegnir  annunziads  a  l'assicuranza  d'edifizis  immediatamain  suenter  ch'els  èn  vegnids  constatads.  Pretensiuns  che  vegnan  annunziadas  memia  tard  vegnan refusadas u reducidas, sche quai restrenscha la constataziun dal donn. Las  pretensiuns scadan,  sch'ellas na vegnan betg annunziadas entaifer 2 onns suenter  ch'il donn è capità. *  10       830.100   2 Las persunas donnegiadas èn obligadas da procurar ch'il donn vegnia reducì. Sche  questa obligaziun vegn violada culpaivlamain, po l'assicuranza d'edifizis reducir sias  prestaziuns d'assicuranza. 3 Senza il consentiment da l'assicuranza d'edifizis na dastgan vegnir fatgas naginas  midadas  essenzialas  vi  da  l'edifizi  donnegià.  L'indemnisaziun  vegn  refusada  u  reducida, sche quai restrenscha la constataziun dal donn.  Art.  34 Eruida dal donn e dal motiv dal donn 1 L'assicuranza d'edifizis eruescha il donn sin agens custs. 2 Per eruir il motiv d'incendi sco er las delinquentas ed ils delinquents sto vegnir   fatga ina retschertga da la polizia.  L'assicuranza d'edifizis ha il  dretg da prender  invista da las actas penalas.  Art.  35 Indemnisaziun 1. princips  1 L'indemnisaziun  na  dastga  betg  chaschunar  in  enritgiment  da  las  persunas  donnegiadas. 2 Sch'in donn è vegnì chaschunà tant d'in eveniment ch'è assicurà tenor questa lescha  sco  er  d'auters  motivs  en  ina  dimensiun  considerabla,  vegn  el  attribuì  proporziunalmain a l'eveniment assicurà.  Art.  36 2. reconstrucziun 1 Sch'in edifizi vegn reconstruì, paja l'assicuranza d'edifizis ils custs effectivs da la  reconstrucziun,  maximalmain  dentant  l'import  dal  donn  ch'è  vegnì  eruì  fin  a  l'autezza da la valur d'assicuranza. Reducziuns da la valur dapi l'ultima valitaziun  uffiziala ston vegnir resguardadas. * 2 Il dretg da survegnir ina indemnisaziun per ils custs da reconstrucziun da l'edifizi   ha  la  proprietaria  u  il  proprietari  da  l'edifizi  il  mument  ch'il  donn  è  capità  respectivamain  in'emprima  acquistadra  u  in  emprim  acquistader  dal  bain  immobigliar suenter ch'il donn è capità. *  Art.  37 3. nagina reconstrucziun 1 Sch'in edifizi na vegn betg reconstruì al medem lieu entaifer 3 onns dapi ch'el è   vegnì donnegià, vegn pajada la valur actuala; l'assicuranza d'edifizis po permetter   ina reconstrucziun en in auter lieu entaifer il chantun u l'acquist d'in edifizi existent.  Per l'acquist d'in edifizi existent vegn resguardada sia valur actuala. L'acquist d'in  edifizi existent e las investiziuns che stattan en quest connex vegnan indemnisads fin  maximalmain a la valur d'assicuranza da l'edifizi destruì. * 1bis Sin  dumonda po  l'assicuranza d'edifizis  prolungar  il  termin da reconstrucziun  duas giadas per mintgamai maximalmain 3 onns.  Durant las proceduras da meds  legals pendentas che pertutgan il project da construcziun è quest termin suspendì. *   11     830.100    2 Sch'in  edifizi  na  vegn  betg  reconstruì  suenter  in  donn  en  circa  la  medema  grondezza e per il medem intent, na dastga l'indemnisaziun betg surpassar la valur  actuala. 3 Sch'ina part donnegiada da l'edifizi po anc vegnir duvrada, ma sche sia reparatura u   sche ses remplazzament chaschunass custs sproporziunads,  vegn indemnisada ina  valur reducida.  Art.  38 4. objects da demoliziun 1 Edifizis che duain vegnir demolids vegnan indemnisads maximalmain per la valur  da  demoliziun,  er  sch'els  èn  assicurads  per  in'autra  valur  e  sch'els  vegnan  reconstruids.  Art.  39 5. prestaziuns accessoricas 1 Ultra dals custs da reconstrucziun indemnisescha l'assicuranza d'edifizis: a) ils custs per demolir, per rumir e per dismetter l'edifizi, maximalmain dentant   20 pertschient da la valur d'assicuranza; b) ils  custs  da  mesiras  per  reducir  donns,  uschenavant  che  quellas  n'èn  betg   stadas evidentamain inadattadas; c) ils custs da mesiras ch'èn necessarias per proteger parts da l'edifizi ch'èn anc   avant maun; d) ils  donns  ch'èn  vegnids  chaschunads  dal  cumbat  cunter  in  cas  da  donn,   uschenavant ch'el pertutga in auter edifizi assicurà; e) ils  donns ch'èn vegnids chaschunads dal  cumbat  cunter  in  cas  da donn vi   d'autras  parts  dal  bain  immobigliar  sco  bostgs,  culturas,  saivs  e  mirs,  maximalmain dentant 20 pertschient da la valur d'assicuranza.  Art.  40 Resalva persunala generala 1 En cas da donns elementars pajan las persunas assicuradas – sco resalva persunala  generala – in tschert import che vegn fixà da la regenza, maximalmain dentant 1000   francs.  Art.  41 Pajament 1 L'indemnisaziun vegn pajada fin a l'autezza da la valur actuala il pli tard, cur ch'il   donn è reparà u – sche l'edifizi na vegn betg pli reconstruì – cur ch'il lieu da donn è   rumì ubain cur ch'ina inquisiziun penala è terminada. 2 Ulteriurs  pajaments  vegnan  fatgs  a  norma  dal  progress  da  las  lavurs  da  construcziun. 3 La regenza fixescha l'indemnisaziun che sto vegnir tschainsida sco er l'autezza e la  durada da la tschainsida da l'indemnisaziun. 4 Premias,  taxas  da  prevenziun,  ulteriuras  taxas  sco  er  tschains  da  retard  che  la   proprietaria  u  il  proprietari  n'ha  anc  betg  pajà  pon  vegnir  scuntrads  cun  l'indemnisaziun dal donn. *  12       830.100   Art.  42 Scadenza e reducziun 1 Persunas assicuradas che han chaschunà intenziunadamain in cas da donn, perdan  mintga dretg d'indemnisaziun. 2 En cas da greva negligientscha po l'indemnisaziun vegnir reducida a norma da la  culpa per maximalmain in terz. 3 Ina  indemnisaziun  po  vegnir  refusada  u  reducida,  sch'i  vegnan  fatgas  sapientivamain faussas indicaziuns en l'annunzia dal donn u tar la regulaziun dal  donn. *  Art.  43 Dretgs da las credituras ipotecaras e dals crediturs ipotecars 1 L'assicuranza  d'edifizis  stat  buna  envers  las  credituras  ipotecaras  ed  envers  ils   crediturs ipotecars en in cas da donn fin a l'autezza da l'indemnisaziun er alura, sche   la proprietaria u sch'il proprietari perda ses dretg tenor l'artitgel 42. 2 La  proprietaria  u  il  proprietari  ha  da  pajar  enavos  a  l'assicuranza  d'edifizis  l'indemnisaziun ch'ella ha pajà a las credituras ipotecaras ed als crediturs ipotecars  tenor l'alinea 1.  Art.  44 Regress 1 Sche  terzas  persunas  ston  star  bunas  per  il  donn,  vegnan  las  pretensiuns  d'indemnisaziun da las persunas assicuradas transferidas a l'assicuranza d'edifizis,   uschenavant ch'ella ha pajà ina indemnisaziun. 2 Las persunas assicuradas ston star bunas envers l'assicuranza d'edifizis per mintga  acziun che restrenscha quest dretg da regress.  8. Giurisdicziun  Art.  45 Protesta 1 Cunter las disposiziuns da l'assicuranza d'edifizis poi vegnir fatg protesta tar ella   entaifer 30 dis dapi la communicaziun.  9. Disposiziuns finalas  Art.  46 Execuziun 1 L'assicuranza d'edifizis po relaschar disposiziuns cumplementaras tar l'ordinaziun  da la  regenza,  e  quai  en ils  secturs  da la  finanziaziun,  da la  cunfinaziun tranter  l'assicuranza d'edifizis e l'assicuranza da bains movibels sco er da la prevenziun da  donns e da la liquidaziun da donns.   13     830.100    Art.  47 Disposiziun transitorica 1 Las obligaziuns da l'assicuranza d'edifizis e da las persunas assicuradas sa drizzan   tenor  il  dretg,  sut  il  qual  ellas  èn resultadas.  Cas da donns ch'èn capitads avant  l'entrada en vigur da questa lescha vegnan reglads tenor il dretg vertent. 2 La procedura sa drizza tenor il dretg nov.  Art.  47a * Disposiziuns transitoricas da la revisiun parziala dals 7 da december  2016  1 Edifizis  d'alp,  stallas  e  chamonas  che  n'èn  fin  ussa  betg  stads  assicurads,  èn  assicurads: a) a partir dal mument che la dumonda da concluder in'assicuranza vegn drizzada   a l'assicuranza d'edifizis; b) a partir dal mument che la dumonda per ina valitaziun uffiziala vegn drizzada    a l'uffizi per la valitaziun d'immobiglias; c) a  partir  da  la  proxima stimaziun  da  revisiun  tras  l'uffizi  per  la  valitaziun   d'immobiglias.  Art.  47b * Disposiziun transitorica da la revisiun parziala dals 3 da december  2019  1 L'artitgel 34 alinea 1 ed alinea 1bis èn applitgabels per ils cas da donn ch'èn en ina  procedura e che n'èn betg terminads.  Art.  48 Midada da relaschs1)  Art.  49 Aboliziun da relaschs 1 Cun l'entrada en vigur da questa lescha vegn abolida la lescha davart l'assicuranza  d'edifizis dal chantun Grischun dals 12 d'avrigl 19702).  Art.  50 Referendum, entrada en vigur 1 Questa lescha è suttamessa al referendum facultativ. 2 La regenza fixescha il termin da l'entrada en vigur da questa lescha3).  1) Las midadas dal dretg vertent na vegnan betg inditgadas. 2) CUL 1970, 374 3) Il termin da referendum è scadì ils 22 da settember 2010. Entaifer quest termin n'èn vegnids   inoltrads nagins referendums. Messa en vigur cun CR dals 26 d'october 2010 per il 1. da  schaner 2011.  14       830.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 15-06-2010 01-01-2011 relasch emprima versiun - 07-12-2016 01-01-2018 Art. 3 al. 1 midada 2017-032 07-12-2016 01-01-2018 Art. 4 al. 1, a) midada 2017-032 07-12-2016 01-01-2018 Art. 6a integraziun 2017-032 07-12-2016 01-01-2018 Art. 8a integraziun 2017-032 07-12-2016 01-01-2018 Art. 11 al. 1, f) midada 2017-032 07-12-2016 01-01-2018 Art. 13 al. 1 midada 2017-032 07-12-2016 01-01-2018 Art. 13 al. 3, a) aboliziun 2017-032 07-12-2016 01-01-2018 Art. 14 al. 1 aboliziun 2017-032 07-12-2016 01-01-2018 Art. 14 al. 4 aboliziun 2017-032 07-12-2016 01-01-2018 Art. 15 al. 1 aboliziun 2017-032 07-12-2016 01-01-2018 Art. 16 al. 5 integraziun 2017-032 07-12-2016 01-01-2018 Art. 17 al. 1 midada 2017-032 07-12-2016 01-01-2018 Art. 17 al. 2 midada 2017-032 07-12-2016 01-01-2018 Art. 17 al. 4 midada 2017-032 07-12-2016 01-01-2018 Art. 19 al. 1 midada 2017-032 07-12-2016 01-01-2018 Art. 19 al. 2 midada 2017-032 07-12-2016 01-01-2018 Art. 19 al. 3 aboliziun 2017-032 07-12-2016 01-01-2018 Art. 19 al. 4 integraziun 2017-032 07-12-2016 01-01-2018 Art. 20 al. 1 midada 2017-032 07-12-2016 01-01-2018 Art. 21 al. 3 midada 2017-032 07-12-2016 01-01-2018 Art. 22 al. 1 aboliziun 2017-032 07-12-2016 01-01-2018 Art. 22 al. 2 midada 2017-032 07-12-2016 01-01-2018 Titel 5a. integraziun 2017-032 07-12-2016 01-01-2018 Art. 22a integraziun 2017-032 07-12-2016 01-01-2018 Art. 22b integraziun 2017-032 07-12-2016 01-01-2018 Art. 26a integraziun 2017-032 07-12-2016 01-01-2018 Art. 27 al. 1 midada 2017-032 07-12-2016 01-01-2018 Art. 28 al. 2 midada 2017-032 07-12-2016 01-01-2018 Art. 33 al. 1 midada 2017-032 07-12-2016 01-01-2018 Art. 36 al. 1 midada 2017-032 07-12-2016 01-01-2018 Art. 36 al. 2 integraziun 2017-032 07-12-2016 01-01-2018 Art. 37 al. 1 midada 2017-032 07-12-2016 01-01-2018 Art. 37 al. 1bis integraziun 2017-032 07-12-2016 01-01-2018 Art. 41 al. 4 integraziun 2017-032 07-12-2016 01-01-2018 Art. 42 al. 3 integraziun 2017-032 07-12-2016 01-01-2018 Art. 47a integraziun 2017-032 03-12-2019 01-04-2019 Art. 11 al. 3 integraziun 2020-022 03-12-2019 01-04-2019 Art. 37 al. 1 midada 2020-022 03-12-2019 01-04-2019 Art. 47b integraziun 2020-022 07-12-2021 01-10-2022 Art. 30 al. 2 midada 2022-029   15     830.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 15-06-2010 01-01-2011 emprima versiun - Art. 3 al. 1 07-12-2016 01-01-2018 midada 2017-032 Art. 4 al. 1, a) 07-12-2016 01-01-2018 midada 2017-032 Art. 6a 07-12-2016 01-01-2018 integraziun 2017-032 Art. 8a 07-12-2016 01-01-2018 integraziun 2017-032 Art. 11 al. 1, f) 07-12-2016 01-01-2018 midada 2017-032 Art. 11 al. 3 03-12-2019 01-04-2019 integraziun 2020-022 Art. 13 al. 1 07-12-2016 01-01-2018 midada 2017-032 Art. 13 al. 3, a) 07-12-2016 01-01-2018 aboliziun 2017-032 Art. 14 al. 1 07-12-2016 01-01-2018 aboliziun 2017-032 Art. 14 al. 4 07-12-2016 01-01-2018 aboliziun 2017-032 Art. 15 al. 1 07-12-2016 01-01-2018 aboliziun 2017-032 Art. 16 al. 5 07-12-2016 01-01-2018 integraziun 2017-032 Art. 17 al. 1 07-12-2016 01-01-2018 midada 2017-032 Art. 17 al. 2 07-12-2016 01-01-2018 midada 2017-032 Art. 17 al. 4 07-12-2016 01-01-2018 midada 2017-032 Art. 19 al. 1 07-12-2016 01-01-2018 midada 2017-032 Art. 19 al. 2 07-12-2016 01-01-2018 midada 2017-032 Art. 19 al. 3 07-12-2016 01-01-2018 aboliziun 2017-032 Art. 19 al. 4 07-12-2016 01-01-2018 integraziun 2017-032 Art. 20 al. 1 07-12-2016 01-01-2018 midada 2017-032 Art. 21 al. 3 07-12-2016 01-01-2018 midada 2017-032 Art. 22 al. 1 07-12-2016 01-01-2018 aboliziun 2017-032 Art. 22 al. 2 07-12-2016 01-01-2018 midada 2017-032 Titel 5a. 07-12-2016 01-01-2018 integraziun 2017-032 Art. 22a 07-12-2016 01-01-2018 integraziun 2017-032 Art. 22b 07-12-2016 01-01-2018 integraziun 2017-032 Art. 26a 07-12-2016 01-01-2018 integraziun 2017-032 Art. 27 al. 1 07-12-2016 01-01-2018 midada 2017-032 Art. 28 al. 2 07-12-2016 01-01-2018 midada 2017-032 Art. 30 al. 2 07-12-2021 01-10-2022 midada 2022-029 Art. 33 al. 1 07-12-2016 01-01-2018 midada 2017-032 Art. 36 al. 1 07-12-2016 01-01-2018 midada 2017-032 Art. 36 al. 2 07-12-2016 01-01-2018 integraziun 2017-032 Art. 37 al. 1 07-12-2016 01-01-2018 midada 2017-032 Art. 37 al. 1 03-12-2019 01-04-2019 midada 2020-022 Art. 37 al. 1bis 07-12-2016 01-01-2018 integraziun 2017-032 Art. 41 al. 4 07-12-2016 01-01-2018 integraziun 2017-032 Art. 42 al. 3 07-12-2016 01-01-2018 integraziun 2017-032 Art. 47a 07-12-2016 01-01-2018 integraziun 2017-032 Art. 47b 03-12-2019 01-04-2019 integraziun 2020-022  16     	1. Disposiziuns generalas 	Art. 1 Assicuranza d'edifizis dal Grischun 	Art. 2 Intent ed incumbensas 	Art. 3 Obligatori e monopol  	2. Organisaziun 	Art. 4 Surveglianza 	Art. 5 Organs 	Art. 6 Cumissiun administrativa 	Art. 6a * Perioda d'uffizi e temp d'uffizi 	Art. 7 Direcziun 	Art. 8 Post da revisiun 	Art. 8a * Recusaziun 	Art. 9 Responsabladad  	3. Privels assicurads 	Art. 10 Privels assicurads 1. assicuranza cunter fieu 	Art. 11 2. assicuranza cunter donns elementars 	Art. 12 Privels exclus  	4. Object e dimensiun da l'assicuranza 	Art. 13 Edifizis assicurads 	Art. 14 Cunvegnas 	Art. 15 Mesiras en cas d'ina periclitaziun extraordinaria 	Art. 16 Exclusiun da l'assicuranza  	5. Relaziun d'assicuranza 	Art. 17 Cumenzament e fin da l'assicuranza 	Art. 18 Valur d'assicuranza 1. valur da nov, valur actuala, valur da demoliziun e summa d'assicuranza fixa 	Art. 19 2. eruida 	Art. 20 3. indexaziun 	Art. 21 Transmissiun da datas 	Art. 22 Obligaziuns da las persunas assicuradas  	5a. Prevenziun cunter donns elementars * 	Art. 22a * Mesiras da prevenziun 	Art. 22b * Contribuziuns  	6. Finanziaziun 	Art. 23 Princip 	Art. 24 Premias e taxas da prevenziun 1. princips da calculaziun 	Art. 25 2. premias parzialas 	Art. 26 3. premias en cas d'ina exclusiun 	Art. 26a * 3a. debitura u debitur da la premia 	Art. 27 4. garanzia da las premias 	Art. 28 5. surannaziun 	Art. 29 Retenziuns 	Art. 30 Reservas 	Art. 31 Reassicuranza 	Art. 32 Rapport  	7. Cas da donn 	Art. 33 Obligaziuns da las persunas donnegiadas 	Art. 34 Eruida dal donn e dal motiv dal donn 	Art. 35 Indemnisaziun 1. princips 	Art. 36 2. reconstrucziun 	Art. 37 3. nagina reconstrucziun 	Art. 38 4. objects da demoliziun 	Art. 39 5. prestaziuns accessoricas 	Art. 40 Resalva persunala generala 	Art. 41 Pajament 	Art. 42 Scadenza e reducziun 	Art. 43 Dretgs da las credituras ipotecaras e dals crediturs ipotecars 	Art. 44 Regress  	8. Giurisdicziun 	Art. 45 Protesta  	9. Disposiziuns finalas 	Art. 46 Execuziun 	Art. 47 Disposiziun transitorica 	Art. 47a * Disposiziuns transitoricas da la revisiun parziala dals 7 da december 2016 	Art. 47b * Disposiziun transitorica da la revisiun parziala dals 3 da december 2019 	Art. 48 Midada da relaschs) 	Art. 49 Aboliziun da relaschs 	Art. 50 Referendum, entrada en vigur   		2022-07-13T10:00:03+0200 	"7001 Chur" 	"Gesetzessammlung Kanton Graubünden"